রাঙ্গা সোহনী
শ্রীরাঙ্গা বাসুদেব সোহনী বা রাঙ্গা সোহনী (উচ্চারণ; হিন্দি: रंगा सोहोनी; জন্ম: ৫ মার্চ, ১৯১৮ - মৃত্যু: ১৯ মে, ১৯৯৩) তৎকালীন ব্রিটিশ ভারতের রাজস্থানের নিম্বাহেরা এলাকায় জন্মগ্রহণকারী ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৪৬ থেকে ১৯৫১ সময়কালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ভারতীয় ক্রিকেটে বরোদরা, হিন্দু, মহারাষ্ট্র ও মুম্বই দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে ফাস্ট কিংবা অফ ব্রেক বোলিংয়ে পারঙ্গমতা প্রদর্শন করেছিলেন রাঙ্গা সোহনী।